شەفەق نیوز/ کەشناسی عراق، ئمڕوو پەنجشەممە، راگەیان پیشبینی کەن لەسەرەتای هەفتەی ئایندە پلەیل گەرما ئەرا بان 50 پلە بەرزەو بوود.
کەشناسی عراق پیشبینیەیل کەشوهەوای ئمڕوو و سوو بڵاوکرد، وەپای پیشبینیەیل ئمڕوو پلەیل گەرما چەن پلەیگ بەرزەو بوود لە بەغدا رەسێدە 47 پلە.
وتیش؛ لە ئمشەو  خوەڵ و توز سووکیگ لە پارێزگایەیل باشوور و ناوراس بەرزەو بوود تا رووژ جومعە وەردەوامە.
دیاریکرد، لە سەرەتای هەفتەی ئایندە لە بڕیگ ناوچە پلەیل گەرما فرەتر بەرزەوبوین وە خوەی دوینێد  لە چەن ناوچەیگ رەسێدە بان 50 پلە.
